Saksikan Evolusi Sut Iron Man Dalam Video Terbaru Marvel
Tony Stark aka Iron Man (Robert Downey Jr.) memberikan kesan besar dalam perjalanan Marvel Cinematic Universe (MCU). Bermula pada 2008 menerusi filem Iron Man, karakter adiwira itu secara perlahan-lahan membina ikatan yang kuat dikalangan penonton. Tidak seperti kebanyakan ahli Avengers yang lain, Tony Stark hanyalah manusia biasa yang bergantung sepenuhnya pada sut armor bagi menjalankan tugasanya sebagai adiwira. Namun, IQnya tinggi dan sumber kekayaan yang begitu banyak membolehkan Stark untuk meningkatkan teknologi sut armornya. Sut pertama Stark bagaimanapun bukan dibuat untuk tujuan pertempuran, sebaliknya ia dicipta bagi membolehkannya melepaskan diri dari menjadi tawanan di Afghanistan. Dengan sumber yang terhad dan dalam keadaan yang cukup teruk, dia berjaya menyiap sut pertama dengan bantuan pakar bedah Ho Yinsen (Shaub Toub). Sejak dia mencipta sut pertamanya, Tony Stark sedaya-upaya tidak menyerahkan teknologinya kepada orang lain kerana bimbang ia akan membawa lebih banyak keburukan dari kebaikkan. Sebaliknya, dia menggunakan teknologi itu untuk menjaga keamanan dan menjalankan pelbagai misi sehinggan kematiannya dalam filem Avengers: Endgame.  Dalam sebuah video promosi yang dilancarkan Disney+, ia memaparkan evolusi sut Iron Man bermula dari Mark I dari filem pertama Iron Man sehinggalah yang digunakannya dalam Endgame iaitu Mark 85. Video tersebut turut memaparkan butiran mengenai sut-sut Iron Man dan dimana peminat boleh melihatnya. Anda boleh saksikan video tersebut dibawah. 
Initiate Glow Up Protocol. 🤖✨⏫ Which of Iron Man's many MCU suits is your favorite?
All of these and more @MarvelStudios movies are now streaming on #DisneyPlus. #DisneyPlusMovieNights pic.twitter.com/paIZHGP2ma
— Disney+ (@DisneyPlus) August 9, 2020 Initiate Glow Up Protocol. 🤖✨⏫ Which of Iron Man's many MCU suits is your favorite? All of these and more @MarvelStudios movies are now streaming on #DisneyPlus. #DisneyPlusMovieNights pic.twitter.com/paIZHGP2ma — Disney+ (@DisneyPlus) August 9, 2020